কবি, নাট্যকাৰ, গদ্য লেখক আৰু শিশু সাহিত্যিক সাহিত্যাচাৰ্য অতুল চন্দ্ৰ হাজৰিকাৰ জন্ম হয় ১৯০৩ চনৰ আজিৰ দিনটোতে।
ভাৰতীয় বিস্ময় বালক পদাৰ্থবিদ তথাগত অৱতাৰ তুলসীৰ জন্ম হৈছিল ১৯৮৭ বৰ্ষৰ আজিৰ দিনটোতে। তেওঁ ৯ বছৰ বয়সত হাইস্কুলীয়া শিক্ষা সম্পূৰ্ণ কৰি পাটনা বিজ্ঞান মহাবিদ্যালয়ৰ পৰা ১০ বছৰ বয়সত বি. এছ. ছি. আৰু ১২ বছৰ বয়সত এম. এছ. ছি. ডিগ্ৰী লাভ কৰে। ২০০৯ চনৰ আগষ্ট মাহত তেওঁ ভাৰতীয় বিজ্ঞান প্ৰতিষ্ঠান বাংগালোৰৰ পৰা ২২ বছৰ বয়সতে পদাৰ্থবিজ্ঞানত পি. এইছ. ডি. ডিগ্ৰী অৰ্জন কৰে।
ভাৰ্গিজ কুৰিয়েন এগৰাকী অভিযন্তা আৰু সামাজিক সংগঠক। এখেতক "ভাৰতৰ শ্বেত বিপ্লৱৰ জনক", আৰু "ভাৰতৰ দুগ্ধ মানৱ" হিচাপে জনা যায়। এখেতে সংগঠিত কৰিছিল পৃথিৱীৰ সৰ্ববৃহৎ কৃষি বিকাশ কাৰ্যসূচী "ভাৰতৰ দুগ্ধ বিপ্লৱ"। এখেতৰ মৃত্যু হৈছিল ২০১২ বৰ্ষৰ আজিৰ দিনটোতে।
কাশ্মীৰৰ বিশিষ্ট জাতীয়তাবাদী নেতা তথা প্ৰাক্তন মুখ্যমন্ত্ৰী শেখ আব্দুলাৰ মৃত্যু হয় ১৯৮২ চনৰ আজিৰ দিনটোতে।
১৯৭৯ চনৰ আজিৰ দিনটোতে যোগেন্দ্ৰ নাথ ভূঞা অসমৰ মুখ্যমন্ত্ৰী হয়। তেওঁ সেই বছৰৰে ১১ নৱেম্বৰলৈ কাৰ্যনিৰ্বাহ কৰিছিল।
